CELEX: 32011R1020
Language: hr
Date: 2011-10-14 00:00:00
Title: Provedbena uredba Komisije (EU) br. 1020/2011 od 14. listopada 2011. o izmjeni Provedbene uredbe (EU) br. 543/2011 u pogledu maksimalnog iznosa potpore za povlačenje nektarina i bresaka s tržišta

03/Sv. 57
            
            
               HR
            
            
               Službeni list Europske unije
            
            
               258
            
         32011R1020
   
               L 270/14
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 1020/2011
   od 14. listopada 2011.
   o izmjeni Provedbene uredbe (EU) br. 543/2011 u pogledu maksimalnog iznosa potpore za povlačenje nektarina i bresaka s tržišta
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 103.h u vezi s njezinim člankom 4.,
   budući da:
   
               (1)
            
            
               Uredbom (EZ) br. 1234/2007 i Provedbenom uredbom Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2) predviđaju se pravila za primjenu mjera za upravljanje krizama i sprečavanje kriza u vezi s voćem i povrćem čija je proizvodnja veoma nepredvidiva.
            
         
               (2)
            
            
               Na tržištu se može pojaviti višak voća i povrća, koji može znatno poremetiti tržište. U tom slučaju mjere za upravljanje krizama i sprečavanje kriza mogu, u svrhu stabiliziranja proizvođačkih cijena, uključivati i povlačenje proizvoda s tržišta kako je navedeno u članku 103.c stavku 2. točki (a) Uredbe (EZ) br. 1234/2007 i članku 75. Provedbene uredbe (EU) br. 543/2011.
            
         
               (3)
            
            
               U skladu s člankom 79. stavkom 1. Provedbene uredbe (EU) br. 543/2011, u Prilogu XI. toj Uredbi navedeni su maksimalni iznosi potpore za povlačenje s tržišta proizvoda koji su navedeni u tom Prilogu. Ti se iznosi moraju utvrditi kako bi se spriječilo da povlačenje s tržišta postane stalni alternativni oblik plasmana proizvoda umjesto njihova stavljanja na tržište te da se istodobno osigura da povlačenje s tržišta ostane učinkovit instrument za sprečavanje kriza i upravljanje krizama.
            
         
               (4)
            
            
               S obzirom na trenutačno stanje na tržištu bresaka i nektarina te radi ublažavanja učinka iznenadnog pada cijena do kojeg je došlo ovog ljeta, treba prilagoditi maksimalne iznose potpore za povlačenje bresaka i nektarina s tržišta.
            
         
               (5)
            
            
               Provedbenu uredbu (EU) br. 543/2011 treba stoga na odgovarajući način izmijeniti.
            
         
               (6)
            
            
               Primjereno je početi primjenjivati nove iznose potpore od 19. srpnja 2011., to jest od datuma kad je postalo očigledno da je došlo do značajnog pada cijena bresaka i nektarina. Ova bi Uredba stoga trebala stupiti na snagu na dan objave.
            
         
               (7)
            
            
               Upravljački odbor za zajedničku organizaciju poljoprivrednih tržišta nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Prilog XI. Provedbenoj uredbi (EU) br. 543/2011 zamjenjuje se tekstom koji je naveden u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 19. srpnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. listopada 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 299, 16.11.2007., str. 1.
   
      (2)  SL L 157, 15.6.2011., str. 1.
   
      PRILOG
      
         
            „PRILOG XI.
            
               Maksimalni iznosi potpore za povlačenje s tržišta iz članka 79. stavka 1.
            
            
                        (EUR/100 kg)
                     
                  
                        Proizvod
                     
                     
                        Maksimalna potpora
                     
                  
                        Cvjetača
                     
                     
                        10,52 
                     
                  
                        Rajčice
                     
                     
                        7,25 
                     
                  
                        Jabuke
                     
                     
                        13,22 
                     
                  
                        Grožđe
                     
                     
                        12,03 
                     
                  
                        Marelice
                     
                     
                        21,26 
                     
                  
                        Nektarine
                     
                     
                        26,90 
                     
                  
                        Breskve
                     
                     
                        26,90 
                     
                  
                        Kruške
                     
                     
                        12,59 
                     
                  
                        Patlidžani
                     
                     
                        5,96 
                     
                  
                        Dinje
                     
                     
                        6,00 
                     
                  
                        Lubenice
                     
                     
                        6,00 
                     
                  
                        Naranče
                     
                     
                        21,00 
                     
                  
                        Mandarine
                     
                     
                        19,50 
                     
                  
                        Klementine
                     
                     
                        19,50 
                     
                  
                        
                           Satsuma mandarine
                     
                     
                        19,50 
                     
                  
                        Limuni
                     
                     
                        19,50 ”